Glaucidium

Glaucidium (po slovensky kuvičok) je rod malých sov z čeľade sovovitých s guľatými hlavami a žltými očami u ktorého rozoznávame 25 - 32 druhov. Pri vyrušení dokážu meniť postoj operenie, pritiahnu perie, zúžia tak veľkosť tela a na hlave im odstávajú pritom do strán "uši". Mnohé druhy dokážu dvíhať chvost i kývať s ním do strán. V zadnej časti hlavy majú na operení fľaky pripomínajúce oči ("okcipitálna tvár"). Ich význam sa vysvetľuje tak, že môžu tak zastrašiť blížiaceho sa predátora a vyvolávajú aj pocit neustálej ostražitosti. Prítomnosť okcipitálnej tváre je typickým znakom rodu Glaucidium a práve jej chýbanie bol jeden z dôvodov preradenia do rodu Taenioglaux. Na Slovensku sa prirodzene vyskytuje len jeden druh: kuvičok vrabčí.

Druhy 
 kuvičok vrabčí (Glaucidium passerinum)
 kuvičok perlovaný (Glaucidium perlatum)
 kuvičok hrdzavoprsý (Glaucidium tephronotum)
 kuvičok obojkový (Glaucidium brodiei)
 kuvičok hôrny (Glaucidium californicum)
 kuvičok borovicový (Glaucidium hoskinsii)
 kuvičok vtáčiar (Glaucidium gnoma)
 kuvičok pralesný (Glaucidium nubicola)
 kuvičok guatemalský (Glaucidium cobanense)
 kuvičok kostarický (Glaucidium costaricanum)
 kuvičok kubánsky (Glaucidium siju)
 kuvičok mexický (Glaucidium sanchezi)
 kuvičok aztécky (Glaucidium palmarum)
 kuvičok sivohlavý (Glaucidium griseiceps)
 kuvičok trpasličí (Glaucidium minutissimum), podľa návrhu König & Weick (2008) Glaucidium minutissimum  = Glaucidium sicki
 kuvičok pernambucký (Glaucidium mooreorum), podľa návrhu  König & Weick (2008) Glaucidium mooreorum = Glaucidium minutissimum
 kuvičok amazonský (Glaucidium hardyi)
 kuvičok subtropický (Glaucidium parkeri)
 kuvičok andský (Glaucidium jardinii)
 kuvičok bolívijský (Glaucidium bolivianum)
 kuvičok peruánsky (Glaucidium peruanum)
 kuvičok patagónsky (Glaucidium nana), syn. Glaucidium nanum
 kuvičok hrdzavý (Glaucidium brasilianum), poddruh G. b. ridgwayi považovaný aj ako samostatný druh Glaucidium ridgwayi
 kuvičok krovinový (Glaucidium tucumanum)
 kuvičok hnedastý (Glaucidium sjostedti), syn. Taenioglaux sjoestedti
 kuvičok džungľový (Glaucidium radiatum), syn. Taenioglaux radiatum
 kuvičok hnedochrbtý (Glaucidium castanota), syn. G. castanotum, Taenioglaux castanota
 kuvičok trilkavý (Glaucidium castanopterum), syn. G. castanoptera, Taenioglaux castanoptera
 kuvičok jarabý (Glaucidium cuculoides), syn. Taenioglaux cuculoides
 kuvičok horský (Glaucidium albertinum), syn. Smithiglaux albertina, Taenioglaux albertina
 kuvičok pásikavý (Glaucidium capense), syn. Smithiglaux capensis, Taenioglaux capense
 kuvičok gaštanový (Glaucidium castaneum), syn. Smithiglaux castanea, Taenioglaux castanea

Referencie

Iné projekty

Externé odkazy 
 Glaucidium na biolib.cz

Sovovité